Teff & klapper sjokoladekoek - Mooi Leefstyl
Teff & klapper sjokoladekoek
Mira Wiener het met ons 'n hele paar gesonde lip-lek-lekker resepte gegee wat ons met Mooi Leefstyl se lesers gedeel het. In die inskrywing deel ons 'n resep van 'n sjokoladekoek gemaak van teff en klapper.
Hoe interessant klink die gesonde alternatief nie. Boonop kan jy die hele koek voorberei en bak in 'n uur.
Ons lesers kan nou afrol en meer van die gesonde alternatief van 'n sjokoladekoek lees.
Storie en voedings aantekeninge
Teff is 'n natuurlike gluten vrye antieke super graan met 'n lae glukemies indeks. Dit is regtig 'n wonder graan vir enigiets van brood en pasta tot koekies, muffins en koeke. Dit het 'n pragtige aardse en neutagtige geur so dit kan gebruik word vir beide soet en sout geregte.
Teff is propvol vesel en proteïene, asook 'n verskeidenheid van noodsaaklike vitamiene en minerale. Dit is ryk aan kalsium, magnesium, yster en vitamien C en is baie voordelig vir bloedsuikervlakke, vertering en inflammasie.
En hierdie een is 'n neut vrye weergawe ook!
Kom ons bak ☺
1 koppie teff meel
1 koppie grond klapper (sit klappervlokkies in 'n blender) *
¼ koppie tapioka meel
¼ koppie rou kakaopoeier
½ koppie klappersuiker
2 groot of 3 klein vlekkerige piesangs, fyngedruk
½ koppie volvet klappermelk
1 teelepel appelasyn (met 'die Moeder')
½ koppie onverfynde klapperolie, gesmelt
½ teelepel suiwer vanielje-ekstrak (opsioneel)
Plaas klappervlokkies in 'n voedselverwerker/blender (ek gebruik 'n Nutribullet en dit werk goed). Pols tot 'n growwe meel gevorm word. Die klapper moet nie te fyn wees nie. Moenie te veel meng nie, anders word dit 'n pasta.
Ek het hierdie resep as 'n koek en 'n brood gemaak, dus werk dit uitstekend met versiersel of selfs as 'n brood gesny en bedien met neut-botter en esdoringstroop. Meng goed.
Ek gebruik 'n mini konveksie oond wat werk soos 'n bom en jy hoef nie 'n jou oond te voorverhit , maar as jy 'n groot oond dan voorverhit die oond tot 180C. Meng die teff-meel, klapper-meel, tapioka, kakaopoeier, klappersuiker, kaneel en sout saam in 'n bak. Meng die olie, appelasyn en vanielje in 'n aparte bak. Sodra gemeng voeg die fyngedrukte piesang dan by. Vou die nat bestanddele stadig by die droë bestanddele in om klonte te voorkom. Voer 'n bakpan (23cmx7cm) uit met bakpapier en bak dit 45 minute op die middelste rak van die oond (sodat die koek nie bo-op brand nie). Laat afkoel voor versiersel op gesit word. Die versiersel kan in die yskas stol terwyl die koek afkoel.
Bestanddele vir versiersel:
¾ koppie vol vet kokosmelk
1 koppie grof gekapte (verfynde suikervrye) donker sjokolade van goeie gehalte , of jy kan 2-3 eetlepels rou kakaopoeier, 1 eetlepels rou kakao-pasta + ¼ koppie suiwer esdoringstroop gebruik.
Knippie pienk Himalaja-sout
Metode vir versiersel:
Verhit die klappermelk stadig op lae hitte tot net voor kookpunt. Draai die hitte af en voeg die donker sjokolade of vervang met rou kakao poeier, rou kakao pasta en esdoringstroop. Meng die gemaalde gemmer en pienk Himalaja sout versigtig. As dit te dik is, kan jy dit met ekstra klappermelk verdun. Laat toe om af te koel. Sodra dit afgekoel het, kan die versuiker in die yskas stol sodat dit dik word.
Die resep wat hier uitgebeeld word, is twee koeke gestapel met versiersel en frambose op die onderste koek, en die boonste koek is versier en bedek met vars bessies: kersies, bosbessies, swartbessies, frambose, gesnyde aarbeie en eetbare blomme. Bedien met 'n skeppie geklopte klapper room vir die beste ervaring!